CELEX: 62007CJ0292
Language: el
Date: 2009-04-23
Title: Απόφαση του Δικαστηρίου (πρώτο τμήμα) της 23ης Απριλίου 2009.#Επιτροπή των Ευρωπαϊκών Κοινοτήτων κατά Βασιλείου του Βελγίου.#Παράβαση κράτους μέλους - Δημόσιες συμβάσεις - Οδηγία 2004/18/ΕΚ -Διαδικασίες σύναψης δημοσίων συμβάσεων έργων, προμηθειών και υπηρεσιών - Εσφαλμένη ή ατελής μεταφορά της οδηγίας στην εσωτερική έννομη τάξη - Παράλειψη εμπρόθεσμης μεταφοράς στην εσωτερική έννομη τάξη.#Υπόθεση C-292/07.

Απόφαση του Δικαστηρίου (πρώτο τμήμα) της 23ης Απριλίου 2009 – Επιτροπή κατά Βελγίου
      (Υπόθεση C‑292/07)
      «Παράβαση κράτους μέλους – Δημόσιες συμβάσεις – Οδηγία 2004/18/ΕΚ –Διαδικασίες σύναψης δημοσίων συμβάσεων έργων, προμηθειών και υπηρεσιών – Εσφαλμένη ή ατελής μεταφορά της οδηγίας στην εσωτερική έννομη τάξη – Παράλειψη εμπρόθεσμης μεταφοράς στην εσωτερική έννομη τάξη»
      1.                     Πράξεις των οργάνων – Οδηγίες – Εκτέλεση από τα κράτη μέλη (Άρθρο 249, εδ. 3, ΕΚ· οδηγία 2004/18 του Συμβουλίου) (βλ. σκέψεις
            68-70, 120, 122)
      2.                     Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να ληφθεί υπόψη – Κατάσταση κατά τη
            λήξη της προθεσμίας που έθεσε η αιτιολογημένη γνώμη (Άρθρο 226 ΕΚ) (βλ. σκέψεις 100, 155, 166)
      Αντικείμενο 
      
         
               Παράβαση κράτους μέλους – Παράλειψη θεσπίσεως, εντός της ταχθείσας προθεσμίας, όλων των αναγκαίων διατάξεων για τη συμμόρφωση
                  προς την οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών
                  σύναψης δημόσιων συμβάσεων έργων, προμηθειών και υπηρεσιών (EE L 134, σ. 114)
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Το Βασίλειο του Βελγίου, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις προκειμένου
                     να μεταφέρει ή να μεταφέρει πλήρως και/ή ορθώς στην εσωτερική έννομη τάξη το άρθρο 1, παράγραφος 2, στοιχείο β΄, σε συνδυασμό
                     με το παράρτημα I, καθώς και το άρθρο 9, παράγραφοι 1, δεύτερη περίοδος, και 8, στοιχείο α΄, περίπτωση i και iii, το άρθρο
                     23, παράγραφος 2, το άρθρο 30, παράγραφοι 2 έως 4, το άρθρο 31, παράγραφος 1, στοιχείο γ΄, το άρθρο 38, παράγραφος 1, το άρθρο
                     43, πρώτο εδάφιο, στοιχείο δ΄, το άρθρο 44, παράγραφοι 2, δεύτερο εδάφιο, 3 και 4, το άρθρο 46, πρώτο εδάφιο, το άρθρο 48,
                     παράγραφος 2, στοιχείο στ΄, το άρθρο 55, παράγραφοι 1, δεύτερο εδάφιο, στοιχεία δ΄ και ε΄, και 3, το άρθρο 67, παράγραφος
                     2, δεύτερο και τρίτο εδάφιο, το άρθρο 68, στοιχείο α΄, πρώτο εδάφιο, το άρθρο 72 και το άρθρο 74, παράγραφος 1, της οδηγίας
                     2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης
                     δημόσιων συμβάσεων έργων, προμηθειών και υπηρεσιών, όπως τροποποιήθηκε με τον κανονισμό (ΕΚ) 2083/2005 της Επιτροπής, της
                     19ης Δεκεμβρίου 2005, παρέβη τις υποχρεώσεις που υπέχει από την οδηγία αυτή.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Καταδικάζει το Βασίλειο του Βελγίου στα δικαστικά έξοδα.